CELEX: 32021D1304
Language: lt
Date: 1628121600000
Title: Tarybos sprendimas (BUSP) 2021/1304 2021 m. rugpjūčio 5 d. kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

2021 8 6   
               
               
                  LT
               
               
                  Europos Sąjungos oficialusis leidinys
               
               
                  L 283/13
               
            
         TARYBOS SPRENDIMAS (BUSP) 2021/1304
         2021 m. rugpjūčio 5 d.
         kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. gegužės 27 d. Taryba priėmė Sprendimą (BUSP) 2016/849 (1) dėl ribojamųjų priemonių Korėjos Liaudies Demokratinei Respublikai;
                  
               
                     (2)
                  
                  
                     pagal Sprendimo (BUSP) 2016/849 36 straipsnio 2 dalį Taryba peržiūrėjo to sprendimo II, III, V bei VI prieduose pateiktus asmenų ir subjektų, kuriems taikomos ribojamosios priemonės, sąrašus;
                  
               
                     (3)
                  
                  
                     ribojamosios priemonės, taikomos visiems asmenims ir subjektams, įtrauktiems į Sprendimo (BUSP) 2016/849 II ir III prieduose pateiktus sąrašus, turėtų būti toliau taikomos, o motyvų pareiškimas dėl dešimties asmenų ir vieno subjekto, taip pat keturių asmenų identifikavimo informacija turėtų būti atnaujinti;
                  
               
                     (4)
                  
                  
                     be to, Sprendimo (BUSP) 2016/849 I priede išdėstytame sąraše vieno asmens identifikavimo informacija turėtų būti atnaujinta;
                  
               
                     (5)
                  
                  
                     todėl Sprendimas (BUSP) 2016/849 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2016/849 I, II ir III priedai iš dalies keičiami taip, kaip išdėstyta šio sprendimo priede.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. rugpjūčio 5 d.
            
               
                  Tarybos vardu
               
               
                  Pirmininkas
               
               G. DOVŽAN
            
         
         
            (1)  2016 m. gegužės 27 d. Tarybos sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (OL L 141, 2016 5 28, p. 79).
      
      
         
            PRIEDAS
            
                        1.
                     
                     
                        Sprendimo (BUSP) 2016/849 I priedo poskirsnio „A. Asmenys“ 77 įrašas pakeičiamas taip:
                        
                                     
                                 
                                 
                                    Vardas, pavardė
                                 
                                 
                                    Alias
                                 
                                 
                                    Gimimo data
                                 
                                 
                                    Įtraukimo į JT sąrašą data
                                 
                                 
                                    Motyvų pareiškimas
                                 
                              
                                    „77.
                                 
                                 
                                    Ri Pyong Chul
                                 
                                 
                                    Ri Pyong Chol, Ri Pyo’ng-ch’o’l
                                 
                                 
                                    Gimimo metai: 1948 m.
                                    Pilietybė: KLDR
                                    Lytis: vyras
                                    Adresas: KLDR
                                 
                                 
                                    2017 12 22
                                 
                                 
                                    Korėjos darbininkų partijos Politinio biuro pakaitinis narys ir Amunicijos pramonės departamento direktoriaus pirmasis pavaduotojas.“
                                 
                              
                  
                        2.
                     
                     
                        Sprendimo (BUSP) 2016/849 II priedo antraštinės dalies „I. Asmenys ir subjektai, atsakingi už KLDR vykdomas branduolines, balistinių raketų ar kitų masinio naikinimo ginklų programas, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai“ poskirsnio „A. Asmenys“ 6, 7, 10, 11, 15, 16, 17, 18, 19, 24 ir 25 įrašai pakeičiami taip:
                        
                                     
                                 
                                 
                                    Vardas, pavardė
                                 
                                 
                                    Alias
                                 
                                 
                                    Tapatybės nustatymo informacija
                                 
                                 
                                    Įtraukimo į sąrašą data
                                 
                                 
                                    Motyvų pareiškimas
                                 
                              
                                    „6.
                                 
                                 
                                    SO Sang-kuk
                                 
                                 
                                    SO Sang Kuk
                                 
                                 
                                    Gimimo data: 1938 11 30
                                    Lytis: vyras
                                 
                                 
                                    2009 12 22
                                 
                                 
                                    Kim Il Sung universiteto Branduolinės fizikos katedros vedėjas.
                                 
                              
                                    7.
                                 
                                 
                                    KIM Yong Chol
                                 
                                 
                                    KIM Yong-Chol; KIM Young-Chol; KIM Young-Cheol; KIM Young-Chul
                                 
                                 
                                    Gimimo data: 1946 m.
                                    Gimimo vieta: Pyongan-Pukto, KLDR
                                    Lytis: vyras
                                 
                                 
                                    2011 12 19
                                 
                                 
                                    Korėjos darbininkų partijos Vyriausiosios karo komisijos, Politinio biuro ir Korėjos Liaudies Demokratinės Respublikos Valstybės reikalų komisijos narys. Buvęs Žvalgybos generalinio biuro (angl. Reconnaissance General Bureau, RGB) – Jungtinių Tautų Saugumo Tarybos į sąrašą įtraukto subjekto – vadas. Galėjo būti sugrąžintas į Vieningo fronto departamento direktoriaus pareigas.
                                 
                              
                                    10.
                                 
                                 
                                    HONG Sung-Mu
                                 
                                 
                                    HUNG Sun Mu; HONG Sung Mu
                                 
                                 
                                    Gimimo data: 1942 1 1
                                    Lytis: vyras
                                 
                                 
                                    2016 5 20
                                 
                                 
                                    Amunicijos pramonės departamento (MID) direktoriaus pavaduotojas. Atsakingas už programų, susijusių su įprastine ginkluote ir raketomis, įskaitant balistines raketas, rengimą. Vienas pagrindinių asmenų, atsakingų už branduolinių ginklų pramonės plėtros programas. Pagal šias pareigas atsakingas už KLDR vykdomas su branduoliniais ginklais, balistinėmis raketomis ar kitais masinio naikinimo ginklais susijusias programas. 2017 m. lapkričio 28 d. dalyvavo, kai buvo paleista Hwasong-15 tarpžemyninė balistinė raketa. Dalyvavo 2020 m. liepos mėn. Korėjos darbininkų partijos Vyriausiosios karo komisijos posėdyje, skirtame „atgrasymui nuo karo“, o tai yra eufemizmas, vartojamas nuorodai į KLDR branduolinę programą. 2021 m. sausio mėn. perrinktas į partijos Centrinį komitetą.
                                 
                              
                                    11.
                                 
                                 
                                    JO Kyongchol
                                 
                                 
                                    JO Kyong Chol
                                 
                                 
                                    Lytis: vyras
                                 
                                 
                                    2016 5 20
                                 
                                 
                                    Korėjos liaudies armijos generolas. Vieno iš svarbiausių KLDR nacionalinių gynybos organų – Korėjos darbininkų partijos Vyriausiosios karo komisijos – buvęs narys. Karinio saugumo vadovybės vadas. Pagal savo pareigas atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą. Lydėjo Kim Jong Un į pačias didžiausias tolimojo nuotolio artilerijos pratybas. 2021 m. sausio mėn. perrinktas į partijos Centrinį komitetą.
                                 
                              
                                    15.
                                 
                                 
                                    KIM Rak Kyom
                                 
                                 
                                    KIM Rak-gyom; KIM Rak Gyom
                                 
                                 
                                    Lytis: vyras
                                 
                                 
                                    2016 5 20
                                 
                                 
                                    Keturių žvaigždučių generolas, buvęs Strateginių raketų pajėgų – Jungtinių Tautų į sąrašą įtrauktas subjektas – vadas; Strateginės raketų pajėgos apima keturis strateginius ir taktinius raketų skyrius, įskaitant KN-08 (tarpžemyninių balistinių raketų (ICBM)) brigadą. Vieno iš svarbiausių KLDR nacionalinių gynybos organų – Korėjos darbininkų partijos Vyriausiosios karo komisijos – buvęs narys. Žiniasklaidos pranešimuose nurodoma, kad KIM su KIM Jong Un 2016 m. balandžio mėn. lankėsi bandant tarpžemyninių balistinių raketų (ICBM) variklį. Pagal savo pareigas atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą. Įsakė atlikti balistinių raketų paleidimo pratybas.
                                 
                              
                                    16.
                                 
                                 
                                    KIM Won-hong
                                 
                                 
                                    KIM Won Hong
                                 
                                 
                                    Gimimo data: 1945 1 7
                                    Gimimo vieta: Pyongyang (Pchenjanas), KLDR
                                    Paso Nr.: 745310010
                                    Lytis: vyras
                                 
                                 
                                    2016 5 20
                                 
                                 
                                    Generolas. Buvęs Korėjos liaudies armijos Bendrosios politikos departamento direktoriaus pirmasis pavaduotojas. Buvęs Valstybės saugumo departamento direktorius. Buvęs Valstybės saugumo ministras. Svarbiausių KLDR nacionalinių gynybos organų – Korėjos darbininkų partijos Vyriausiosios karo komisijos ir Nacionalinės gynybos komisijos, kuri buvo vienas iš svarbiausių KLDR nacionalinių gynybos organų, prieš tai, kai ji buvo pertvarkyta į Valstybinių reikalų komisiją, – buvęs narys. Pagal savo pareigas atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą.
                                 
                              
                                    17.
                                 
                                 
                                    PAK Jong-chon
                                 
                                 
                                    PAK Jong Chon
                                 
                                 
                                    Lytis: vyras
                                 
                                 
                                    2016 5 20
                                 
                                 
                                    2020 m. spalio mėn. paskirtas Korėjos liaudies armijos maršalu, nuo 2019 m. balandžio mėn. – generalinio štabo vadovas. Politinio biuro narys nuo 2020 m. balandžio mėn. Vieno iš svarbiausių KLDR nacionalinių gynybos organų – Korėjos darbininkų partijos Vyriausiosios karo komisijos – narys. Pagal savo pareigas atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą. 2021 m. sausio mėn. išrinktas į partijos Centrinį komitetą, Centrinio komiteto Politinį biurą ir Vyriausiąją karo komisiją.
                                 
                              
                                    18.
                                 
                                 
                                    LI Yong-ju
                                 
                                 
                                    RI Yong Ju
                                 
                                 
                                    Lytis: vyras
                                 
                                 
                                    2016 5 20
                                 
                                 
                                    Korėjos liaudies armijos admirolas. Vieno iš svarbiausių KLDR nacionalinių gynybos organų – Korėjos darbininkų partijos Vyriausiosios karo komisijos – buvęs narys. Korėjos liaudies karinių jūrų pajėgų, kurios dalyvauja plėtojant balistinių raketų programas ir KLDR karinių jūrų pajėgų branduolinius pajėgumus, buvęs vyriausiasis vadas. Pagal savo pareigas atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą.
                                 
                              
                                    19.
                                 
                                 
                                    SON Chol-ju
                                 
                                 
                                    SON Chol Ju
                                 
                                 
                                    Lytis: vyras
                                 
                                 
                                    2016 5 20
                                 
                                 
                                    Korėjos liaudies armijos generolas. Direktoriaus pavaduotojas, atsakingas už Korėjos liaudies armijos organizavimą ir buvęs oro bei priešlėktuvinių pajėgų, prižiūrinčių modernizuotų priešlėktuvinių raketų vystymą, politinis direktorius. Pagal savo pareigas atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą. Pranešta, kad Son Chol-ju įtrauktas į 2020 m. gegužės mėn. Vyriausiosios karo komisijos posėdžio dalyvių sąrašą kaip direktoriaus pavaduotojas, atsakingas už Korėjos liaudies armijos organizavimą.
                                 
                              
                                    24.
                                 
                                 
                                    RI Myong Su
                                 
                                 
                                     
                                 
                                 
                                    Gimimo data: 1937 m.
                                    Gimimo vieta: Myongchon (Mjongčonas), North Hamgyong (Šiaurės Hamgjongas), KLDR
                                    Lytis: vyras
                                 
                                 
                                    2017 4 7
                                 
                                 
                                    Korėjos liaudies armijos vicemaršalas, Korėjos liaudies armijos aukščiausiosios vadovybės pirmasis vado pavaduotojas. Iki 2018 m. – Korėjos darbininkų partijos Vyriausiosios karo komisijos narys ir Liaudies ginkluotųjų pajėgų štabo viršininkas. Ri Myong Su ir toliau lieka įtakingas sprendžiant nacionalinės gynybos klausimus, įskaitant klausimus, susijusius su KLDR vykdomomis su branduoliniais ginklais, balistinėmis raketomis ar kitais masinio naikinimo ginklais susijusiomis programomis. Jis nuolat dalyvauja Šiaurės Korėjos kariniuose paraduose. Ri Myong Su yra ilgametis Aukščiausiosios liaudies asamblėjos (SPA) (šiuo metu – 14-osios) narys.
                                 
                              
                                    25.
                                 
                                 
                                    SO Hong Chan
                                 
                                 
                                     
                                 
                                 
                                    Gimimo data: 1957 12 30
                                    Gimimo vieta: Kangvonas, KLDR
                                    Paso Nr.: PD836410105,
                                    galioja iki: 2021 11 27
                                    Lytis: vyras
                                 
                                 
                                    2017 4 7
                                 
                                 
                                    Liaudies ginkluotųjų pajėgų ministro pirmasis pavaduotojas ir Logistikos biuro direktorius, Korėjos darbininkų partijos Vyriausiosios karo komisijos narys ir Liaudies ginkluotųjų pajėgų generolas. Eidamas šias pareigas So Hong Chan yra atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ar propagavimą. 2021 m. sausio mėn. perrinktas Centrinio komiteto nariu.“
                                 
                              
                  
                        3.
                     
                     
                        Sprendimo (BUSP) 2016/849 II priedo antraštinės dalies „I. Asmenys ir subjektai, atsakingi už KLDR vykdomas branduolines, balistinių raketų ar kitų masinio naikinimo ginklų programas, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai“ poskirsnio „B. Subjektai“ 4 įrašas pakeičiamas taip:
                        
                                     
                                 
                                 
                                    Pavadinimas
                                 
                                 
                                    Alias
                                 
                                 
                                    Vieta
                                 
                                 
                                    Įtraukimo į sąrašą data
                                 
                                 
                                    Kita informacija
                                 
                              
                                    „4.
                                 
                                 
                                    
                                       Yongbyon Nuclear Research Centre (Yongbyon (Njongbjono) branduolinių mokslinių tyrimų centras)
                                 
                                 
                                     
                                 
                                 
                                     
                                 
                                 
                                    2009 12 22
                                 
                                 
                                    Mokslinių tyrimų centras, dalyvavęs kariniams tikslams naudojamo plutonio gamyboje. Atominės energijos generaliniam biurui (2009 m. liepos 16 d. JT ST į sąrašą įtrauktas subjektas) priklausantis centras. Ekspertų grupė, sudaryta pagal JT Saugumo Tarybos rezoliuciją 1874, savo 2021 m. kovo mėn. galutinėje ataskaitoje pažymi, kad iš pastato, naudojamo gaminti (UO2) urano sodrinimo gamykloje Njongbjono komplekse, pastebimi kylantys garų stulpai, ir pranešė, kad, vienos JT valstybės narės teigimu, Njongbjone veikia urano sodrinimo įrenginys.“
                                 
                              
                  
                        4.
                     
                     
                        Sprendimo (BUSP) 2016/849 II priedo antraštinės dalies „II. Asmenys ir subjektai, teikiantys finansines paslaugas arba susiję su turto ar išteklių, kuriais galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų, pervedimu“ poskirsnio „A. Asmenys“ 2 įrašas pakeičiamas taip:
                        
                                     
                                 
                                 
                                    Vardas, pavardė
                                 
                                 
                                    Alias
                                 
                                 
                                    Tapatybės nustatymo informacija
                                 
                                 
                                    Įtraukimo į sąrašą data
                                 
                                 
                                    Motyvų pareiškimas
                                 
                              
                                    „2.
                                 
                                 
                                    KIM Tong-un
                                 
                                 
                                    KIM Tong Un
                                 
                                 
                                    Gimimo data: 1936 11 1
                                    Lytis: vyras
                                 
                                 
                                    2009 12 22
                                 
                                 
                                    Buvęs Korėjos darbininkų partijos Centrinio komiteto 39 biuro („Office 39“), kuris susijęs su ginklų platinimo finansavimu, direktorius. Remiantis turimais duomenimis, 2011 m. vadovavo 38 biurui („Office 38“) siekiant surinkti lėšų vadovybei ir elitui.“
                                 
                              
                  
                        5.
                     
                     
                        Sprendimo (BUSP) 2016/849 III priedo „23 straipsnio 1 dalies c punkte ir 27 straipsnio 1 dalies c punkte nurodytų asmenų sąrašas“ poskirsnio „A. Asmenys“ 6 įrašas pakeičiamas taip:
                        
                                     
                                 
                                 
                                    Vardas, pavardė
                                 
                                 
                                    Identifikavimo informacija
                                 
                                 
                                    Įtraukimo į sąrašą data
                                 
                                 
                                    Įtraukimo į sąrašą priežastys
                                 
                              
                                    „6.
                                 
                                 
                                    YUN Chol dar žinomas kaip CHOL Yun
                                 
                                 
                                    KLDR ambasados Kinijoje trečiasis sekretorius
                                 
                                 
                                    2018 1 22
                                 
                                 
                                    JT ekspertų grupė nustatė, kad Yun Chol yra KLDR bendrovės „General Precious Metal“, dalyvaujančios parduodant litį-6, JT draudžiamą su branduoline veikla susijusią prekę, kontaktinis asmuo ir KLDR diplomatas.
                                    Sąjunga anksčiau yra nustačiusi, kad „General Precious Metal“ yra į JT sąrašą įtraukto subjekto „Green Pine“ alternatyvus pavadinimas.“